Publication: Magyar Közlöny
Issue: MK-2008-80 (Year: 2008, Number: 80)
Era: 2004-2010
Section: A 47/2005. (V. 23.) FVM rendelet elõírásai alapján minden állattartó köteles a tenyészetében tartott állatokról naprakész létszámnyilvántartást vezetni. Ellenõrzés esetén a nyilvántartást be kell mutatni az ellenõrzést végzõ személynek.
Paragraph Index: 925

7. A TÁMOGATÁSI JOGOSULTSÁG IGÉNYLÉSE Az országos támogatási felsõ határból képzett országos tartalék külön rendeletben meghatározott feltételeknek megfelelõ termelõk részére fenntartott jogosultságokat tartalmazza. (Az országos tartalék ezen részét a továbbiakban „fenntartott tartaléknak” nevezzük). A ki nem használás miatt megvont, a jogosultság részleges (állatállomány nélküli) átruházása miatt levont, valamint azon jogosultságok, amelyekrõl lemondtak az országos tartalék javára, az országos tartalék másik részébe kerülnek (ezt a továbbiakban „aktív tartaléknak” nevezzük). – a K8100 Támogatási kérelem egyben jogosultsági kérelemnek is minõsül, amennyiben a kérelmezett állatok száma nagyobb, mint a kérelmezõ egyéni támogatási felsõ határa – nem kell külön kérelmet benyújtani a jogosultságra vonatkozóan, – azon termelõnek, aki támogatási jogosultsággal nem rendelkezik, a kérelemhez mellékelnie kell igazolást arról, hogy maga vagy a foglalkoztatottja legalább középfokú mezõgazdasági szakirányú végzettséggel rendelkezik. A „fenntartott tartalékban” lévõ támogatási jogosultságból történõ kiosztás rendszerét külön jogszabály szabályozza. Az „aktív tartalékban” lévõ támogatási jogosultság az összes, kérelmet benyújtó termelõ között kerül kiosztásra. A Mezõgazdasági és Vidékfejlesztési Hivatal a beérkezett igények között a külön jogszabály alapján elõírtak szerint sorrendet állít fel. Az országos tartalék kimerülése esetén, a felállított sorrend végén álló, azonos feltételû igények esetében arányos visszaosztás kerül alkalmazásra.

Source: https://magyarkozlony.hu/hivatalos-lapok/3ae0b7ae72b19f40e9a314061e931bfe001677b7/dokumentumok/a8c4a119cd61b56bbbe1e2050abf50031aa5b3e6/letoltes